Istarsko govedo
Istarsko govedo, poznato kao i boškarin, autohtona je istarska pasmina goveda. Pripada skupini krupnih goveda podolskoga tipa. Volovi dosežu težinu od 1100 do 1300 kg. Istarsko govedo bilo je široko rasprostranjeno na području istarskog poluotoka i djelomično na otoku Krku. Do smanjenja brojnosti populacije dolazi osamdesetih godina dvadesetoga stoljeća. Od 1990 djeluje Savez uzgajivača istarskog goveda koji radi na tome da zaštiti i očuva preostale populacije istarskog goveda (boškarina).